ОҚО тұрғындары «Тәуелсіздік»  тау шыңын бағындырды
"ОҚО тұрғындары «Тәуелсіздік»  тау шыңын бағындырды" | "https://abai.kz/post/45189"
TITLE: ОҚО тұрғындары «Тәуелсіздік»  тау шыңын бағындырды
URL: https://abai.kz/post/45189
META: "ОҚО тұрғындары «Тәуелсіздік»  тау шыңын бағындырды" | "https://abai.kz/post/45189"
DATE: 20.09.2016
AUTHOR(s): Абай-Ақпарат
TOTAL WORDS: 139
TEXT: Оңтүстік Қазақстан облысында ел Тәуелсіздігінің 25 жылдығына орай, «Бұл - біздің таулар» фестивалі өтті. Бұл туралы «Абай ақпарат» Оңтүстік Қазақстан облысы әкімінің баспасөз қызметіне сілтеме жасай отырып хабарлайды. Дәстүрге айналған шара биыл ОҚО, Төле би ауданы, Сайрам-Өгем мемлекеттік ұлттық паркінде өткізілді. Фестивальға Оңтүстік Қазақстан облысы кәсіпкерлік, индустириялды-инновациялық даму және туризм басқармасының басшысы М.Қарабаев және облыс тұрғындары мен қонақтары, блогерлер және бұқаралық ақпарат құралдары өкілдері қатысты. Айта кетейік, іс-шараға қатысушылар Өгем тау жотасының шығысы жағында орналасқан «Тәуелсіздік» шыңын бағындырумен қатар, суретшілердің сайысына да қатысты. Сондай-ақ, арнайы жол көрсетушілермен тауға шыққан жастар 2200 метр биіктікті бағындырып, өз алдарына рекорд жаңартты. Бұдан бөлек, “Bal Tekstil” кілем тоқыма фабрикасының демеушілігімен «Біз туризм және экологиямен біргеміз» қайырымдылық шарасы өткізілді. Аталған шара қоғамдағы өзекті мәселе - ата-ана қамқорлығынан айырылған жандарға арналды. Фестиваль қортындысы бойынша белсенді жастар мен суретшілер марапатталып, жеңімпаздарға арнайы сыйлықтар табысталды. Абай ақпарат
